Yaouankik e oa pa’z eas e dad da Stadoù Unanet Amerika, evel ma veze graet gant kalz Breizhiz eus ar chorn-bro-se da neuze. E vamm a yeas da-heul he gwazh un nebeud bloavezhioù war-lerch. E Breizh e chomas Reun ar Chalan, evel e c’hoar, o kenderchel gant e studioù. En e lise e voe lojet, e Kemper da gentañ hag e Brest da c’houde, pa voe e c’hoar er skolaj e Karaez hag e Kemperle. Tremen a raent ar vakañsoù er C’hastell-Nevez gant o zud-kozh.